Fl-10 ta' Frar 1601 laħaq Gran Mastru ta' Malta Fra Alof de Wignacourt li kien imsemmi ħafna għall-mod kif kien imur mal-poplu. Huwa mill-ewwel ħaseb biex itaffi ftit mill-faqar tal-poplu Malti billi neħħa d-dazju minn fuq il-qamħ li jiġi minn Sqallija u b'hekk il-qamħ raħas u l-poplu setgħa jixtri aktar. Qajjem il-kummerċ ta' Malta, rarna l-flotta u beda jaħbat għall-ibliet Torok bħal Lepanto, Lango u Maumetta u rebagħhom. Is-Sultan tat-Torok ipprova jagħti s-salt lil Malta fi żmien Wignacourt u niżżel 5,000 ruħ Marsaxlokk biex jibda jinvadi l-Malta, iżda l-Kavallerija tal-Maltin u l-Kavallieri ġagħluhom jirtiraw. Fi żmien dan il-Gran Mastru nqala xi nkwiet ma' l-Isqof ta' Malta li kellu jmur Ruma għall-protezzjoni tal-Papa. Wignacourt bena ħafna torrijiet ta' Difiża madwar Malta kollha, iżda l-aktar xogħol li jibqa msemmi għalih Wignacourt huwa x-xogħol ta' l-ilma u hawnhekk tidher il-konnessjoni ta' Wignacourt mar-raħal tagħna. Ix-xogħol ta' l-ilma biex jinġieb il-Belt Valletta beda fid-9 ta' Jannar 1610 minn Patri Ġiżwita Natal Tomasucci minn Messina. Biex jaqbad l-ilma minn madwar Ħad-Dingli w iwasslu l-Belt Valletta kellhom iqattgħu mini fil-blat ħdejn Ħad-Dingli, Dar Ħandul, Ħafriet ir-Riss, Għajn Ċiranti u Għajn Tewżin. F'kanali tal-Ħaġar minn Fiddien, Għerixem u Baqaqra għadda l-ilma għall Ħ'Attard. Hawn sabu li l-art titbaxxa f'daqqa għal madwar ħamsin pied. il-kanali tal-ġebel ma setgħux iżommu ilma għax dak iż-żmien il-katusi ma kienux jafu bihom u b'hekk il-Patri qata' qalbu u reħa x-xogħol. L-imgħallmin Maltin riedu jibnu arkati biex fuqhom jgħaddu l-Kanali ta' l-ilma. L-Inġinier Bontadina de Bontadini wasal minn Bologna u daħal għax-xogħol u wara li għoġbu dak li kienu ħasbu l-Maltin, l-arkati saru minn Ħ'Attard sa Sta. Bla dubbju ta' xejn l-aktar parti li għadha fi stat tajjeb mill-Akwadeott hija l-parti li għandna f'Sta. Venera fejn jieqaf sa dik li aħna l-Vendriżi nsejħulha t-Turretta. Proprju s-sena li għaddiet beda l-proġett tal-Kumitat Festi Esterni Sta. Venera meta twaqqaf arblu fuq il- bejt biex fuqu fil-jiem tal-Festa. tittajjar il-Bandiera ta' Wignacourt. Din is-sena ser tiżżanżan statwa ġdida ta' dan il- Gran Mastru li ser titqiegħed f'post prominenti ma' l-istess Turretta. Meta l-Kumitat wera x-xewqa li tinħadem statwa ta' dan il-Gran Mastru offrejt li naħdimha jiena. Dan għamiltu għar-raġuni li ħassejt li l-poplu Vendriż għandu jkun aktar konxju mill-Wirt Storiku li jgawdi r-raħal tagħna u proprju l-Akwadott huwa wieħed mill- 7 i akbar Monumenti Storiċi ta' Arkitettura T ig ' u Teknoloġija li għandna f'Malta. istatwa l-ġdida tal-Gran Mastru